Gjøltrolden får sin egen fundraiser til fordel for Kræftens Bekæmpelse. Forskellige danske kunstnere skal lave deres egen version af Gjøltrolden, som efterfølgende skal sælges på en auktion.

I anledningen af 100-året for Thomas Dams fødsel, får Gjøltrolden fundraiseren Lykketrold Fundraiser til fordel for Kræften Bekæmpelse. Fundraiseren skal skaffe midler til forskning i årsager til kræft, og derudover skabe en mere målrettet behandling og udvikle nye behandlingsmetoder. Flere danske kendisser, designere, kunstnere og borger skal lave deres egen version af Gjøltrolden, som efterfølgende skal sælges på en auktion i samarbejde med Bruun Rasmussen. Alle pengene fra auktionen går til Kræftens Bekæmpelse. Udover en fundraiser bliver Gjøltrolden også midtpunkt i en produktion fra Dreamworks, som får premiere i 2016.